Elizabeth (filem)

Elizabeth ialah sebuah filem biografi British 1998 ditulis oleh Michael Hirst, diarahkan oleh Shekhar Kapur dan dibintangi Cate Blanchett sebagai Ratu Elizabeth I dari England bersama-sama Geoffrey Rush, Christopher Eccleston, Joseph Fiennes, Sir John Gielgud, Fanny Ardant dan Richard Attenborough. Pada tahun 2007, Blanchett dan Rush menyambung watak mereka dalam filem sekuel, Elizabeth: The Golden Age.

Filem ini membawa pelakon Australia, Blanchett kepada perhatian antarabangsa. Beliau memenangi beberapa anugerah untuk lakonannya sebagai Elizabeth termasuk Anugerah BAFTA dan Golden Globe pada tahun 1998. Elizabeth dicalonkan dalam 7 kategori di Anugerah Akademi ke-71 termasuk Filem Terbaik dan Pelakon Wanita Terbaik. Filem ini berjaya memenangi kategori Solekan Terbaik.

Pelakon
 Cate Blanchett sebagai Elizabeth I dari England
 Geoffrey Rush sebagai Francis Walsingham
 Joseph Fiennes sebagai Robert Dudley, Earl dari Leicester
 Richard Attenborough sebagai William Cecil, Baron Burghley ke-1
 Christopher Eccleston sebagai Thomas Howard, Duke ke-4 dari Norfolk
 Kathy Burke sebagai Mary I dari England
 Fanny Ardant sebagai Mary dari Guise
 Samantha Morton sebagai Mary, Ratu Scotland
 Vincent Cassel sebagai Henry, Duc d'Anjou
 Emily Mortimer sebagai Kat Ashley
 Kelly Macdonald sebagai Isabel Knollys
 John Gielgud sebagai Paus Pius V
 Daniel Craig sebagai John Ballard
 James Frain sebagai Álvaro de la Quadra
 George Yiasoumi sebagai Philip II dari Sepanyol
 Edward Hardwicke sebagai Henry FitzAlan, Earl ke-19 dari Arundel
 Kenny Doughty sebagai Thomas Elyot
 Terence Rigby sebagai Bishop Stephen Gardiner
 Jamie Foreman sebagai Earl dari Sussex
 Angus Deayton sebagai Waad, Kanselor Kewangan
 Eric Cantona sebagai Monsieur de Foix
 Wayne Sleep sebagai Gutu Tari
 Alfie Allen sebagai anak Arundel
 Lily Allen sebagai Lady-in-waiting

Penerimaan

Tayangan
Elizabeth dibuka pada bulan September 1998 di Festival Filem Venice dan juga ditayangkan di Festival Filem Antarabangsa Toronto. Ia dibuka di London pada 2 Oktober 1998 dan di Amerika Syarikat pada 13 Oktober 1998. Ia ditayangkan di United Kingdom pada 23 Oktober 1998 dan ditayang secara terhad di Amerika Syarikat pada 6 November 1998. Elizabeth mengutip $30 juta di Amerika Syarikat dan Kanada dengan jumlah terkumpul seluruh dunia sebanyak $82.1 juta.

Penerimaan kritis
Filem ini diterima dengan baik oleh pengkritik dan orang awam. Ia mendapat rating 81% di laman web Rotten Tomatoes berdasarkan 59 ulasan daripada pengkritik filem.

Anugerah
Elizabeth memenangi Filem British Terbaik, Pelakon Wanita Terbaik untuk Blanchett dan Pelakon Pembantu Lelaki Terbaik untuk Rush di Anugerah BAFTA. Elizabeth dicalonkan dalam 7 kategori di Anugerah Akademi ke-71 termasuk Filem Terbaik dan Pelakon Wanita Terbaik. Filem ini berjaya memenangi kategori Solekan Terbaik.

Rujukan

Pautan luar

 
 

Filem 1998
Filem United Kingdom
Filem bahasa Inggeris
Filem diarahkan oleh Shekhar Kapur
Filem terbitan Working Title Films
Filem Gramercy Pictures
Filem PolyGram Filmed Entertainment
Filem terbitan StudioCanal
Filem terbitan Film4 Productions
Filem terbitan Universal Pictures
Filem berdasarkan kejadian sebenar